b"\n_START_ARTICLE_\nHTTPS\n_START_PARAGRAPH_\nAng HTTPS (tinatawag ding\xc2\xa0HTTP sa\xc2\xa0TLS, HTTP sa SSL, at Secure na HTTP) ay isang protocol\xc2\xa0para sa\xc2\xa0secure na komunikasyon sa loob ng isang computer network. Malawak ang gamit nito sa Internet. Binubuo ang\xc2\xa0HTTPS ng komunikasyon sa pamamagitan ng\xc2\xa0Hypertext Transfer Protocol (HTTP) sa loob ng isang koneksyong naka-encrypt gamit ang Transport Layer Security o Secure Sockets Layer. Ang pangunahing motibo sa paggamit ng HTTPS ay ang pagpapatotoo (authentication) ng binisitang\xc2\xa0website at proteksyon ng privacy at integridad ng nagpapalitang data._NEWLINE_Sa tanyag nitong pag-deploy sa internet, nagbibigay ang HTTPS ng pagpapatotoo ng website at ng kaugnay na\xc2\xa0web server\xc2\xa0sa nakikipag-ugnayan dito upang maiwasan ang mga man-in-the-middle attack. Naiiwasan din nito ang pasubok na pakikinig (eavesdropping) at paggalaw sa impormasyon sa pamamagitan ng pag-encrypt sa data ng parehong client at server._NEWLINE_Dati ay pinakalaganap ang koneksyong HTTPS sa mga serbisyong may kinalaman sa mga sensitibong impormasyon, tulad sa online payment, e-mail, at pagkorporasyong impormasyon. Sa pagdating ng 2010, nagsimula nang lumaganap ang HTTPS sa iba't ibang uri ng website upang mapanatili ang pribasiya sa World Wide Web.\n_START_SECTION_\nKasaysayan\n_START_PARAGRAPH_\nNilikha ng\xc2\xa0Netscape Communications ang HTTPS noong 1994 para sa web browser nitong\xc2\xa0Netscape Navigator.\xc2\xa0Sa simula ay ginamit ang\xc2\xa0HTTPS kasama ang protocol na\xc2\xa0SSL. Nang mag-evolve na ang\xc2\xa0SSL patungongTransport Layer Security (TLS), pormal nang tinukoy noong Mayo 2000 sa RFC 2818 ang kasalukuyang bersyon ng HTTPS."